# OpenStreetMap nyitvatartás-szerkesztő

Az OpenStreetMapben a nyitvatartási idők megadása meglehetősen bonyolult, ezért nem könnyű egyszerű és intuitív felhasználói felületet készíteni hozzá.

Azonban az esetek többségében csak egy kis részét használjuk a definícióknak. A szerkesztő ezt figyelembe véve megpróbálja menükbe rejteni a bonyolultabb funkciókat, és az esetek többségében lecsökkenteni az általános használatot az előre definiált sablonok testreszabására.

Ez a dokumentáció ideiglenes, és dolgozunk rajta

## A nyitvatartás-szerkesztő használata

A szokásos munkamenet szerint a szerkesztett térképelemnek vagy már van egy nyitva tartást tartalmazó címkéje (opening_hours, service_times vagy collection_times), vagy az előbeállításnak a térképelemre történő újraalkalmazásával nyithat egy üres nyitva tartási mezőt. Ha a mezőt kézzel kell hozzáadnia és Vespuccit használ, akkor a kulcsot megadhatja a részletes adatok oldalán, majd visszakapcsolhat az űrlapalapú fülre a szerkesztéshez. Ha úgy véli, hogy a nyitva tartási címkének az előbeállításban is szerepelnie kellene, kérjük, nyisson egy kérdést (issue) a szerkesztőjéhez.

Ha meghatározott egy alapértelmezett sablont (ezt a „Sablonok kezelése” menüpontban teheti meg), akkor az automatikusan be fog töltődni, amikor a szerkesztő egy üres értékkel indul. A „Sablon betöltése” funkcióval bármilyen sablont betölthet, a „Sablon mentése” menüvel pedig sablonként elmentheti az adott értéket. Az „opening_hours”, a „collection_times” és a „service_times” címkékre külön sablonokat és alapértelmezéseket határozhat meg.

Természetesen a semmiből is elkezdheted összeállítani a nyitva tartást, azonban azt talácsoljuk, hogy kiindulási pontként használd valamelyik sablont.

Amikor egy meglévő nyitva tartás betöltődik, akkor történik egy automatikus javítási kísérlet, hogy megfeleljen a nyitva tartási idők specifikációjának. Ha ez nem lehetséges, akkor a hiba körülbelüli helye kiemelődik a nyers nyitva tartás kijelzőjén, és megpróbálhatod kézzel kijavítani. Az OpenStreetMap adatbázisában a nyitva tartási értékek mintegy negyede hibás, azonban csak kevesebb mint 10% -uk nem javítható. A specifikációtól való megtűrt eltérések: OpeningHoursParser

### Főmenü gomb

- Szabály hozzáadása: új szabály hozzáadása.
- Szabály hozzáadása szünnapokra: hozzáad egy szabályt munkaszüneti napokra és egy állapotváltozást.
- Éjjel-nappali (24/7, non-stop) szabály hozzáadása: Szabály hozzáadása egy objektumhoz, ami mindig nyitva van, a nyitvatartás specifikációja nem támogatja további altulajdonásgok felvételét az éjjel-nappali értékhez, de mi megengedjük magasabb szintű értékek megadását (például évtartományok).
- Sablon betöltése: egy létező sablon betöltése.
- Mentés sablonként: az aktuális nyitvatartási idő értékek elmentése sablonként a későbbi használathoz.
- Sablonok kezelése: szerkesztés, például név módosítása vagy meglévő sablonok törlése.
- Frissítés: a nyitvatartási idő értékének újraelemzése.
- Összes törlése: az összes szabály eltávolítása

### Szabályok

Az alapértelmezett szabályok rendes szabályként jelennek meg. Ez azzal jár, hogy felülírják az adott napra vonatkozó korábbi szabályok értékeit. Ez aggasztó lehet, ha kiterjesztett időket szeretnénk megadni. Ilyenkor tipikusan érdemes átkapcsolni a szabályokat a Szabálytípus mutatása menüpontban _összeadó_ra.

#### Szabály menü

- Módosító/megjegyzés hozzáadása: módosítja a szabály hatását és opcionális megjegyzést ad hozzá.
- Szünnap hozzáadása: hozzáad egy választót, amellyel munkaszüneti napokat vagy tanítási szünetet választhatunk.
- Időtartam hozzáadása…
  - Idő – idő: nyitási és zárási időpont ugyanazon a napon.
  - Idő – kiterjesztett idő: kezdő időponttól egy a következő napon lévő zárási időpontig (pl. 26:00 = másnap hajnali 02:00),
  - Változó idő – idő: változó nyitási időponttól (hajnal, szürkület, napkelte és napnyugta) zárási időpontig ugyanazon a napon.
  - Változó idő – kiterjesztett idő: változó nyitási időponttól másnapi zárási időpontig.
  - Idő – változó idő: nyitási időponttól változó zárási időpontig.
  - Változó idő – változó idő: változó nyitási időponttól változó zárási időpontig.
  - Idő: egy időpont.
  - Idő – örökké: nyitási időponttól kezdve mindörökké.
  - Változó idő: a változó időpontban.
  - Változó idő – örökké: változó nyitási időponttól kezdve mindörökké.
- Hét napjaiból álló tartomány hozzáadása: egy a hét napjaiból álló kijelölő hozzáadása
- Dátumtartomány hozzáadása…
  - Dátum – dátum: egy nyitási dátumtól (év, hónap, nap) egy zárási dátumig.
  - Változó dátum – dátum: egy változó dátumtól (a specifikáció jelenleg csak a húsvétot határozza meg) egy zárási dátumig.
  - Dátum – változó dátum: egy adott dátumtól egy változó dátumig.
  - Változó dátum – változó dátum: egy változó dátumtól egy változó dátumig.
  - Előfordulás hónapban – előfordulás hónapban: a hónap valahányadik hétnapjától valahányadi hétnapjáig (pl. második, harmadik és negyedik szerdáján).
  - Előfordulás hónapban – dátum: a hónap valamely hétnapjától egy befejező dátumig (pl. január harmadik keddjétől február 1-jéig).
  - Dátum – előfordulás hónapban: egy kezdő dátumtól a hónap valamely hétnapjáig (pl. március 1-jétől április második szerdájáig).
  - Előfordulás hónapban – változó dátum: a hónap valamely hétnapjától (pl. második péntekjétől) egy változó dátumig:
  - Változó dátum – előfordulás hónapban: egy változó időponttól a hónap valamely hétnapjáig (pl. negyedik vasárnapjáig).
  - Dátum – örökké: egy nyitási dátumtól kezdve mindörökké.
  - Változó dátum – örökké: egy változó dátumtól kezdve mindörökké.
  - Előfordulás hónapban – örökké: a hónap valamely hétnapjától (pl. első kedd) kezdődően.
  - Eltolásokkal…: a fentiekkel megegyező bejegyzések, azonban egy adott értékkel eltolva (ritka).
- Évtartomány hozzáadása: évalapú kijelölő hozzáadása.
- Héttartomány hozzáadása: hétalapú kijelölő hozzáadása.
- Duplikálás: másolat készítése erről a szabályról és beillesztése a következő helyre.
- Szabálytípus megjelenítése: a rendes, kiegészítő és helyettesítő szabálytípus megjelenítése és esetleges módosítása (az első szabálynál nem alkalmazható).
- Mozgatás felfelé: eggyel feljebb tolja a szabályt (az első szabálynál nem alkalmazható).
- Mozgatás lefelé: eggyel lejjebb tolja a szabályt.
- Törlés: törli a szabályt.

### Időtartamok

Szeretnénk a lehető legkönnyebbé tenni az időtartamok szerkesztését. A meglévő értékek betöltésénél ezért megpróbáltuk kiválasztani az optimális időtartamot és a tartománysáv finomságát. Új időtartam megadásánál a tartománysáv reggel 6:00 órakor indul és 15 perces a lépésköze. Ez menüben változtatható.

Az idősáv használata olykor túl nehézkes. Ha ilyenkor az idősávra (nem a kijelölőkre) kattintunk, akkor megjelenik egy nagy időválasztó. Az időválasztók a következő napra is kiterjednek, így egyszerűen kiterjeszthető az időtartam anélkül, hogy törölni kellene majd újra megadni.

#### Időtartam menü

- Időválasztó megjelenítése: megjelenít egy nagy időválasztót a kezdő és záró időpontok kijelöléséhez. Nagyon kicsi kijelzőkön ez az idő módosításának előnyben részesített módja.
- Váltás 15 perces lépésközre: 15 perces finomságúra változtatja a tartománysávot.
- Váltás 5 perces lépésközre: 5 perces finomságúra változtatja a tartománysávot.
- Váltás 1 perces lépésközre: 1 perces finomságúra változtatja a tartománysávot; telefonon nagyon nehezen használható.
- Éjfélkor indul: a tartománysáv éjfélnél kezdődik.
- Intervallum megjelenítése: megjeleníti az intervallummezőt, ahol percben megadható, hogy milyen időközönként történik valami.
- Törlés: ennek az időtartamnak a törlése.